# Complex apical

El complex apical és una estructura fonamental en els Apicomplexa, com Toxoplasma gondii o Cryptosporidium parvum. La seva funció principal és facilitar la penetració de la cèl·lula hoste i l'establiment en el seu interior durant les etapes infectives del paràsit. Tot i la seva gran importància, la seva composició molecular és poc coneguda i els estudis sobre les seves funcions específiques són limitats.
El complex apical està localitzat a l'àpex anterior de la cèl·lula i està format per diversos components:
* Conoide: una estructura heterogènia en forma de con formada per diverses capes de fibres de tubulines organitzades de manera helicoïdal. Té la peculiaritat que pot moure's independentment de la resta del cos de la cèl·lula, podent-se estendre, retraure i rotar.
* Roptries: generalment entre 2 i 8, són estructures allargades formades per cossos secretors i microtúbuls que s'estenen des dels anells polars fins a la part posterior de la cèl·lula. Formen part del mecanisme de penetració de la cèl·lula hoste i tenen una probable funció secretora d'enzims lítics.
* Anells polars: són un element distintiu dels Apicomplexa. Els anells estan formats per microtúbuls subpeliculars organitzats en forma d'anell, i són responsables de la determinació de la forma de la cèl·lula i de la seva polaritat apical.
També poden haver uns cossos de secreció electrònicament densos, a causa del seu alt contingut proteic, anomenats micronemes. Es localitzen a la part apical de la cèl·lula i envoltats per una membrana. Estan relacionats amb la invasió de la cèl·lula hoste i en la mobilitat per lliscament.

## Referències

* 1 2 Katris, Nicholas J.; van Dooren, Giel G.; McMillan, Paul J.; Hanssen, Eric; Tilley, Leann «The Apical Complex Provides a Regulated Gateway for Secretion of Invasion Factors in Toxoplasma». PLoS Pathogens, 10, 4, 17-04-2014, pàg. e1004074. DOI: 10.1371/journal.ppat.1004074. ISSN: 1553-7374.
* ↑ Oborník, Miroslav; Janouškovec, Jan; Chrudimský, Tomáš; Lukeš, Julius «Evolution of the apicoplast and its hosts: From heterotrophy to autotrophy and back again». International Journal for Parasitology, 39, 1, 1-2009, pàg. 1–12. DOI: 10.1016/j.ijpara.2008.07.010. ISSN: 0020-7519.
* ↑ Dos Santos Pacheco, Nicolas; Tosetti, Nicolò; Koreny, Ludek; Waller, Ross F.; Soldati-Favre, Dominique «Evolution, Composition, Assembly, and Function of the Conoid in Apicomplexa». Trends in Parasitology, 36, 8, 8-2020, pàg. 688–704. DOI: 10.1016/j.pt.2020.05.001. ISSN: 1471-4922.
* 1 2 Cuba Alarcón, Wiliam Edgardo. Prevalencia de toxoplasmosis en gestantes que acuden al Centro de Salud de la Micro Red de Huancasancos-Ayacucho (tesi) (en castellà). Universitat Nacional de San Cristobal de Huamanga, 2010.
* ↑ Tran, Johnson Q.; de Leon, Jessica C.; Li, Catherine; Huynh, My‐Hang; Beatty, Wandy «RNG1 is a late marker of the apical polar ring in Toxoplasma gondii». Cytoskeleton, 67, 9, 20-08-2010, pàg. 586–598. DOI: 10.1002/cm.20469. ISSN: 1949-3584.
* ↑ Morrissette, Naomi S.; Sibley, L. David «Cytoskeleton of Apicomplexan Parasites» (en anglès). Microbiology and Molecular Biology Reviews, 66, 1, 3-2002, pàg. 21–38. DOI: 10.1128/MMBR.66.1.21-38.2002. ISSN: 1092-2172. PMC: PMC120781. PMID: 11875126.
* ↑ Black, Michael W.; Boothroyd, John C. «Lytic Cycle of Toxoplasma gondii» (en anglès). Microbiology and Molecular Biology Reviews, 64, 3, 9-2000, pàg. 607–623. DOI: 10.1128/MMBR.64.3.607-623.2000. ISSN: 1092-2172. PMC: PMC99006. PMID: 10974128.